Самар ен (хаçат)

Самар ен — XX ĕмĕр вĕçĕнче,  XXI ĕмĕр пуçламăшĕнче Самар хулинче ятарласа Самар ен (Самар облаçĕн) чăвашĕсем валли  тухса тăракан чăвашла хаçат. Хăшпĕр хыпарсем тăрăхКапитонова И.Ю.Чăваш энциклопединчи статья.Самарская областная чувашская газета «Самар ен» («Самарский край»)  — Информационный портал о дружбе народов «ВСЕ МЫ - РОССИЯ!», тепĕр чухне вырăсла материалсем те кĕртсе яраççĕ пулмалла.

Хушăран-хушă хаçат хупăнни пирки хыпарсем килкелесех тăраççĕ. Хальхи вăхăтра хаçат, шел пулин те,  тухса тăмасть.
Кунçулĕ
Калас пулать, "Самар ен" хаçат унччен, —  1920-мĕш, 1930-мĕш çулсенче, —  Самарта тухса тăнă чăвашла хаçатсен тăсăмĕ пек мар, вĕр çĕнĕ кăларăм пек пуçланнă. 
Чĕмпĕрте, Пелепейре (Пушкăртстан), Хусанта çавăн пек хаçатсем пурри хистесе, хавхалантарса тăнă.
Чи пĕрермĕш номере Шупашкарта калăпласа тата пичетлесе кăларнă (1995, май, 16). Тиражăн пысăк пайне Чăваш наци конгресĕн 2-мĕш Аслă пухăвĕн делегачĕсем тата хăнисем хушшинче тÿлевсĕр  салатнă.

Тетелти хыпар16 мая 2010 года исполняется 15 лет со дня выхода газеты Самарской областной чувашской газеты «Самар ен» (Самарский край).  — Опубликован: 14 мая 2010 г.:

<Куçару: Пĕрремĕш номер 1995-мĕш çулта "Хыпар" хаçат çумĕнче тухнă, Шупашкарти "Чувашия" кăларавăшăн типографийĕнче 3000 тиражпа  пичетленнĕ. Кăларăма Н.Панферова тата Н.Смирнова хатĕрленĕ. Пичете В.Симаков алă пусса çирĕплетнĕ.>

Иккĕмĕш номертен пуçласа хаçата Вера Лукьяновна Григорьева редакциленĕ. Çавна май пĕтĕм ĕç-пуç çак редактор ĕçлесе пурнакан Приволжье ялĕнче (райцентр) йĕркеленсе кайнă (Хресчен урамĕ, 2-мĕш çурт). В.Л.Григорьева вырăнти районăн "Приволжский вестник" хаçатне те редакцилесе тăнă.
Чĕмпĕр  хулинчи "Канаш" чăвашла хаçат редакцийĕнче, В.Л.Григорьева ыйтнипе,  "Самар ен" хаçатăн 2-мĕш (1996, март, 16, — 1000 экз.), 3-мĕш (1996, апрель, 27, — 500 экз.) номерĕсене калăпланă тата "Печатный двор" типографире пичетлесе кăларнă.   4-мĕш номере (1996, май, 25, — 1000 экз.) вара Приволжье ялĕнчех калăпланă. Калăплакансене, виçĕ çынна,  вырăнта хатĕрлемешкĕн,  Çĕнĕ Шупашкарти "Грани" хаçатран ятарласа специалиста чĕнсе илнĕ. Хатĕрленĕ калăплавçăсене (икĕ йĕкĕт, пĕр хĕр, пурте вырăссем — иккĕшĕ Приволжьерен, пĕр каччи Чапаевск хулинчен) кайран "Приволжский вестник" кăларас ĕçре те усă курнă. Тата, паллах, калăпламалли хатĕрĕсем (икĕ компьютер) пирки те çавнах каламалла.  Пичетленĕ вырăн: РППО "Росбланкиздат" (Самар хули).

Приволжье тапхăрĕнче,  пĕремĕш номере алă пусса кăларнă Виктор Егорович Симаков, Сызрань хулинче пурăннăскер, редакторăн çумĕ пулнă. Яваплă çыруçă ĕçĕсене "Приволжский вестникре" тăрăшакан  Фирсова Василиса (Васса) Лукьяновна пурнăçланă. Корректор пулса Новоспасски поççолăкĕнчи Курышева Надежда Петровна ĕçленĕ (вăл — Чăваш Енри Тăвай районĕнчен тухнăскер, çав районти чăвашла хаçатра та ĕçлесе курнă тахçан, çапла вара,  опыт пулнă теме пулать). Фотожурналист — Григорьев Николай (ашшĕ ячĕ паллă мар). Юхма Мишши çыравçăпа редакци ятарлă договор тунă та, лешĕ, çавна кура, хаçат кăларнă чух усă курма, почтăпа тĕрлĕрен материалсем парса тăнă.

Калас пулать, кунта каллех пичетленнĕ тиражăн пĕр пайне тÿлевсĕр салатни пирки те асăнмалла. Сăмахран, çав çулхи "Тольятти хулин кунне" уявлама пуçтарăннă чăвашсем хушшинче. 

Çакă та кăсăклă: В.Л.Григорьева редакторăн, хăй Оренбург облаçĕнчен тухнă çын иккенне кура, "Самар ен" хаçата икĕ облаçри (Самар тата Ĕренпур) чăвашсен хаçачĕ пек аталантарса ярас ĕмĕчĕсем-шухăшĕсем те пулман мар.
2001-мĕш çулта хаçат редакцийĕ Самар хулине куçса каять, редактор вырăнне Давыдов Николай Витальевич йышăнать.

Тетелти хыпар:

<Куçару: "Самар ен" хаçатăн пĕрремĕш номерĕ 1995-мĕш çулхи майăн 16-мĕшĕнче тухнă (№ С1025, 23, март, 1995-мĕш çул. Массăллă информаци хатĕрĕсем тĕлĕшпе панă Кÿнтеленĕш). <...> Йĕркелевçĕсем: Самар облаçĕнчи Исаклă муниципаллă районĕн администрацийĕ, Самар облаçĕнчи Чаллăпуç муниципаллă районĕн администрацийĕ, Самар облаçĕнчи Шунтал муниципаллă районĕн администрацийĕ, регионти чăвашсен  "Пехил" пĕрлĕх йĕркелĕмĕ. <...> Редактор — Давыдов Николай Витальевич
Адрес: 443009, Самар хули, Воронежская ур., 9, хв. 318
Тел.: (846) 995-35-78, 997-15-83и
Факс: (846) 997-15-84
е-mail: samaren63@yandex.ru  

 Хаçат хупăнасси пирки хыпар тухни 
2017-мĕш çулта сасартăк "Самар ен" хаçат хупăнасси пирки сас-хура тухнăbezformata.ru сайт.. Анчах та кун пирки чăн малтан пĕлтернĕ "чуваш.орг" сайт кайран хăйĕн хыпарне ыйту палли лартса тÿрлетнĕПальмова, Нелли. Чувашский мир: Чувашская газета «Самар ен» закрылась?. Малалла вара оптимистла çĕнĕ хыпар панăПальмова, Нелли. Чувашский мир: Газета «Самар Ен» продолжает работу..
 Çавăн пекех пăхăр 
 Самар облаçĕнчи чăваш ялĕсем.
 Юлташ (хаçат).
 Колхозник (хаçат).

 Вуламалли 
 Рогачёв Я. <Куйбышев облаçĕнче чăвашла хаçат кирлех>. // Тăван Атăл, 1989, 12№, С.62.
 Асăрхавсем 

 Каçăсем 
 20 лет назад вышел первый номер газеты «Самар ен».
 Самар ен Газета
 Самар ен чăвашĕсем / Чуваши Самарского края Обсуждения Просмотр темы 30



Категори:Чăвашсем
Категори:Паллă вăхăтран тухакан кăларăмсем
Категори:Чăваш хаçат-журналĕсем
Категори:Самвр облаçĕнчи хаçат-журнал
Категори:Чăвашла хаçат-журнал